gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3694, del 23-02-2000 (2000/1199)

Informació pública del pla parcial i expedient d’homologació de l’àmbit d’actuació denominat La Granadina 2.
------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1199


Organisme emissor
:   Ajuntament d'Albatera

Tipus de document
:   Anunci

Informació pública del pla parcial i expedient d'homologació de l'àmbit d'actuació denominat La Granadina 2. [2000/A1199]
  
Francisco García Gelardo, alcalde president de l'Ajuntament d'Albatera, ha dictat la resolució següent:
  
«Vist que amb data 8 de febrer de 2000 té entrada en aquest ajuntament un escrit del senyor Benjamín Cartagena Granado en nom i representació de la mercantil El Pedraplen, SL, on s'exposa que és titular, com a persona física, de la totalitat del sòl integrant de l'àmbit d'actuació denominat La Granadina 2, i que l'esmentada mercantil pretén desenvolupar l'esmentat sector; i que per això presenta la documentació següent:
  
- Pla parcial de millora amb el seu expedient d'homologació.
  
- Estudi d'impacte ambiental.
  
- Alternativa tècnica de programa, que inclou l'avantprojecte d'urbanització de la unitat d'execució única que comprén tot el sector.
  
Atés el que disposa l'article 46 i 52 de la Llei 6/1994, de 15 de novembre, Reguladora de l'Activitat Urbanística, resolc:
  
Primer
  
Sotmetre a informació pública durant un termini d'un mes i mitjançant un anunci publicat en un diari d'informació general editat a la Comunitat Valenciana, i en el Diari Oficial de la Generalitat Valenciana, la documentació relativa al desenvolupament de l'actuació denominada La Granadina 2, i que és la següent:
  
- Pla parcial amb el seu expedient d'homologació.
  
- Estudi d'impacte ambiental.
  
- Alternativa tècnica de programa, que inclou l'avantprojecte d'urbanització de la unitat d'execució única que comprén tot el sector.
  
Segon
  
La informació pública té caràcter de simultani concurs públic per a la selecció de l'urbanitzador, podent-se presentar durant l'esmentat termini al·legacions i alternatives tècniques que corresponguen. En els cinc dies següents al venciment del termini anterior, les persones interessades podran presentar les proposicions juridicoeconòmiques que consideren convenients al Registre General de l'Ajuntament. L'acte d'obertura de pliques tindrà lloc en la següent data hàbil a la conclusió de la seua presentació. Durant els 10 dies següents al de l'obertura de pliques podran ser objecte de consultes i al·legacions totes les actuacions de l'expedient. L'expedient complet estarà exposat al públic durant l'esmentat termini al Departament d'Urbanisme i Obres, en horari de 09.00 a 14.00 hores.
Diari Oficial de la Generalitat Valenciana


Sumari del DOGV 3691, del 18-02-2000 (2000/1216)

RESOLUCIÓ de 8 de febrer de 2000, de la Direcció General d’Ensenyaments Universitaris i Investigació, per la qual s’adjudiquen les beques predoctorals per a la formació de personal investigador.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3691

Data del DOGV
:   18-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1216


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 8 de febrer de 2000, de la Direcció General d'Ensenyaments Universitaris i Investigació, per la qual s'adjudiquen les beques predoctorals per a la formació de personal investigador. [2000/X1216]
  
D'acord amb el que establix la base 11 de l'annex II, de l'Ordre de 21 de juny de 1999, de la Conselleria d'Educació i Ciència (DOGV núm. 3.532, de 6 de juliol), per la qual es convocaven diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana, resolc:
  
Primer
  
Adjudicar les beques predoctorals per a la formació de personal investigador als beneficiaris que figuren a l'annex d'esta resolució. La beca comprén una dotació mensual per al beneficiari de 112.000 pessetes brutes (673,13 euros) i una aportació de 180.000 pessetes (1.081,82 euros) per beneficiari/any a les institucions enunciades a la base 1 de l'annex II de la citada ordre, com a assignació al departament o centre en què es desenvolupe el treball d'investigació, en concepte d'ajuda institucional.
  
Segon
  
El període d'aprofitament de la beca comprén des de l'1 de gener fins al 31 de desembre de 2000.
  
Tercer
  
Els beneficiaris estan obligats al compliment de les especificacions dels annexos I i II de l'ordre de convocatòria.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes a comptar des de l'endemà de la publicació de la present resolució.
  
b) El recurs contenciós administratiu s'haurà de plantejar davant el Tribunal superior de Justícia de la comunitat Valenciana en el termini de dos mesos a comptar des de l'endemà de la publicació de la present resolució.
Diari Oficial de la Generalitat Valenciana


Sumari del DOGV 3741, del 03-05-2000 (2000/3198)

Expedient número 83/2000. Adjudicació de l'adequació de la climatització dels quiròfans.
----------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/3198


Data del document
:   11-04-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Expedient número 83/2000. Adjudicació de l'adequació de la climatització dels quiròfans. [2000/X3198]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari la Fe. avinguda Campanar número 21, 46735 València. Telèfon 11 286 06 92, fax 96 386 87 86.
  
c) Número d'expedient: 83/2000.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: adequació de la climatització dels quiròfans.
  
c) Lot: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.673, de 25 de gener de 2000.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: trenta-tres milions cinquanta mil pessetes (26.647.234 pessetes / 198.634,50 euros).
  
5. Adjudicació
  
a) Data: 27 de març de 2000.
  
b) Contractista: Rochina, SA.
  
c) Nacionalitat: espanyola.
  
d) Import d'adjudicació: vint-i-sis milions cent nou mil cinc-centes pessetes (62.114.104 pessetes / 156.921,26 euros).
Diari Oficial de la Generalitat Valenciana


Sumari del DOGV 3882, del 21-11-2000 (2000/9066)

Informació pública dels projectes de modificació puntual d'ordenació detallada de les illes 42 i dotacional comunitària del Grau (Mop-7a) i el projecte d'urbanització de la zona.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3882

Data del DOGV
:   21-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9066


Organisme emissor
:   Ajuntament de Gandia

Tipus de document
:   Anunci

Informació pública dels projectes de modificació puntual d'ordenació detallada de les illes 42 i dotacional comunitària del Grau (Mop-7a) i el projecte d'urbanització de la zona. [2000/F9066]
  
Per mitjà del Decret de l'Alcaldia de 6 de novembre de 2000, s'han sotmés a informació pública els projectes de modificació puntual de l'ordenació detallada de les illes 42 i dotacional comunitària del Grau (Mop-7a) i el projecte d'urbanització de la zona, l'objecte dels quals és la reordenació i urbanització d'aquestes illes i dels espais dotacionals. Durant el termini de 20 dies es podrà examinar l'expedient a les dependències d'Urbanisme de l'ajuntament i formular-hi al·legacions.
Diari Oficial de la Generalitat Valenciana


Sumari del DOGV 3755, del 23-05-2000 (2000/4125)

DECRET 66/2000, de 22 de maig, del Govern Valencià, pel qual acorda el cessament del sotssecretari per a l'Agència Valenciana de la Salut, de la Conselleria de Sanitat, senyor Rubén Moreno Palanques.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3755

Data del DOGV
:   23-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4125


Data del document
:   22-05-2000

Organisme emissor
:   Conselleria de Sanitat

Tipus de document
:   Decret

Descriptors 

:   * Conselleria de Sanitat

DECRET 66/2000, de 22 de maig, del Govern Valencià, pel qual acorda el cessament del sotssecretari per a l'Agència Valenciana de la Salut, de la Conselleria de Sanitat, senyor Rubén Moreno Palanques. [2000/4125]
  
Segons que estableixen els articles 21.a), 35.b) i 40 de la Llei 5/1983, de 30 de desembre, de la Generalitat Valenciana, a proposta del conseller de Sanitat, el Govern Valencià acorda el cessament, a petició pròpia, del senyor Rubén Moreno Palanques com a sotssecretari per a l'Agència Valenciana de la Salut, de la Conselleria de Sanitat, i li agraeix els serveis prestats.
  
València, 22 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,
Diari Oficial de la Generalitat Valenciana


Sumari del DOGV 3756, del 24-05-2000 (2000/3961)

Expedient número 30/2000. Adjudicació de 19 impressores làser per a diferents departaments de la Conselleria d'Economia i Hisenda.
----------------------------------------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/3961


Data del document
:   18-05-2000

Organisme emissor
:   Conselleria d'Economia i Hisenda

Tipus de document
:   Resolució

Descriptors 

:   * adjudicació de contracte administratiu
    * contracte de subministraments

Expedient número 30/2000. Adjudicació de 19 impressores làser per a diferents departaments de la Conselleria d'Economia i Hisenda. [2000/M3961]
  
1. Entitat adjudicadora
  
a) Organisme: Conselleria d'Economia i Hisenda.
  
b) Dependència que tramita l'expedient: Secretaria General.
  
c) Número d' expedient: 30/2000.
  
2. Objecte del contracte
  
a) Tipus de contracte: subministrament.
  
b) Descripció de l'objecte: adquisició de 19 impressores làser per a diferents departaments de la Conselleria d'Economia i Hisenda.
  
c) Lot:
  
d) Butlletí o diari oficial i data de publicació de l'anunci de licitació.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: adquisició centralitzada.
  
4. Pressupost base de licitació
  
Import total: 5.330.896 pessetes (32.039,33 euros).
  
5. Adjudicació
  
a) Data: 08.05.2000.
  
b) Contractista: Hewlett Packard Española, SA.
  
c) Nacionalitat: espanyola.
  
c) Import d'adjudicació: 5.330.896 pessetes (32.039,33 euros).
Diari Oficial de la Generalitat Valenciana


Sumari del DOGV 3871, del 06-11-2000 (2000/8438)

RESOLUCIÓ de 20 de juliol de 2000, del conseller d'Obres Públiques, Urbanisme i Transports, d'execució de la sentència número 534 del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8438


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 20 de juliol de 2000, del conseller d'Obres Públiques, Urbanisme i Transports, d'execució de la sentència número 534 del Tribunal Superior de Justícia de la Comunitat Valenciana. [2000/A8438]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, recurs número 1.951/1992, interposat pel procurador José Joaquín Pastor Abad, en nom i representació d'Isabel i Agustín Borja Ferrer i altres, contra la Resolució de 30 de juliol de 1992, de la Conselleria d'Obres Públiques, Urbanisme i Transports, que desestima la reposició contra la Resolució de 27 de desembre de 1991, sobre les normes subsidiàries transitòries de Cullera, s'ha dictat la sentència número 534 de 15 de juliol de 1994, la part dispositiva de la qual diu així:
  
«Decidim:
  
Que estimant com íntegrament estimem el recurs contenciós administratiu formulat per Isabel Borja Ferrer, Agustín Borja Ferrer, M.ª Isabel Grau Borja, Guillermina Grau Borja i Guillermo Grau Borja, contra la Resolució del conseller d'Obres Públiques, Urbanisme i Transports, de 27 de desembre de 1991, fet pel qual definitivament s'executen les normes subsidiàries de Cullera (València), hem de declarar i declarem que l'esmentat acte és contrari a dret, per la qual cosa íntegrament l'anul·lem, tot això sense fer expressa imposició de les costes causades.»
  
Vista la sentència de 31 de març de 2000, de la Secció Cinquena de la Sala Contenciosa Administrativa del Tribunal Suprem, recaiguda en el recurs de cassació número 6.977/1994, per la qual s'acorda:
  
«Que hem de declarar i declarem que no cap el recurs de cassació número 6.977/1994, i condemnem el recurrent en les costes d'aquest.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus termes l'expressada sentència ferma número 534, de 15 de juliol de 1994, del Tribunal Superior de Justícia de la Comunitat Valenciana.
  
València, 20 de juliol de 2000.- El conseller d'Obres Públiques, Urbanisme i Transports: José Ramón García Antón.
Diari Oficial de la Generalitat Valenciana


Sumari del DOGV 3937, del 12-02-2001 (2001/1056)

Informació pública de l'extracte de la convocatòria del procediment selectiu per a la provisió en propietat de quatre places d'auxiliar administratiu vacants en la plantilla de personal funcionari d'aquest ajuntament.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1056


Data del document
:   29-01-2001

Organisme emissor
:   Ajuntament d'Oliva

Tipus de document
:   Convocatòria

Descriptors 

:   * Oliva
    * professió administrativa
    * concurs administratiu
    * administració local

Informació pública de l'extracte de la convocatòria del procediment selectiu per a la provisió en propietat de quatre places d'auxiliar administratiu vacants en la plantilla de personal funcionari d'aquest ajuntament. [2001/M1056]
  
L'Ajuntament d'Oliva, mitjançant resolució de l'alcaldia, va aprovar les bases per a la selecció i provisió definitiva de quatre places d'auxiliar administratiu, mitjançant el sistema de concurs oposició lliure.
  
En el Butlletí Oficial de la Província de València número 19, de 23 de gener de 2001, es va publicar íntegrament aquestes bases.
  
El termini de presentació d'instàncies serà de 20 dies naturals, comptadors a partir de l'endemà de la publicació d'aquest anunci en el Boletín Oficial del Estado.
  
Els successius anuncis relacionats amb aquesta convocatòria apareixeran publicats únicament en el Butlletí Oficial de la Província de València i al tauler d'anuncis d'aquest ajuntament.
Diari Oficial de la Generalitat Valenciana


Sumari del DOGV 3889, del 30-11-2000 (2000/9430)

Informació pública del projecte d'urbanització de la unitat d'actuació UA-21 (modificat), desglossat 1ª fase.
-------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9430


Organisme emissor
:   Ajuntament dels Poblets

Tipus de document
:   Anunci

Informació pública del projecte d'urbanització de la unitat d'actuació UA-21 (modificat), desglossat 1ª fase. [2000/X9430]
  
La Comissió de Govern, en la sessió del dia 13 de novembre de 2000, va aprovar sotmetre a informació pública per un termini de vint dies comptadors des de la publicació d'aquest Edicte al Diari Oficial de la Generalitat Valenciana, el projecte d'urbanització unitat d'actuació UA-21 (modificat) desglossat 1ª fase.
  
Tot això en compliment del disposat en l'article 53 en relació amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3671, del 21-01-2000 (2000/122)

Informació pública de la modificació puntual de les normes subsidiàries de planejament.
---------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/122


Organisme emissor
:   Ajuntament de Fontanars dels Alforins

Tipus de document
:   Anunci

Informació pública de la modificació puntual de les normes subsidiàries de planejament. [2000/A122]
  
El ple de la corporació, en la sessió ordinària del dia 3 de desembre de 1999, va acordar sotmetre a informació pública, pel període d'un mes, la modificació puntual de les normes subsidiàries de planejament per al canvi de qualificació de sòl urbà esportiu pel d'ús escolar i viceversa, de conformitat amb la memòria i plànols elaborats pels serveis tècnics municipals.
  
Durant el termini legalment establit es podran presentar tots els suggeriments i al·legacions que s'estimen convenients, de conformitat amb el que disposa el Reglament de Planejament i normativa aplicable.
Diari Oficial de la Generalitat Valenciana


Sumari del DOGV 3818, del 21-08-2000 (2000/6155)

RESOLUCIÓ de 22 de juliol de 2000, de la Universitat de Alacant, per la qual es nomena catedràtica de Universitat (A0046), en l'àrea de coneixement d'Òptica Inmaculada Pascual Villalobos.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6155


Organisme emissor
:   Universitat d'Alacant

Tipus de document
:   Resolució

RESOLUCIÓ de 22 de juliol de 2000, de la Universitat de Alacant, per la qual es nomena catedràtica de Universitat (A0046), en l'àrea de coneixement d'Òptica Inmaculada Pascual Villalobos. [2000/6155]
  
Segons el que es disposa en el Reial Decret 1888/1984, de 26 de setembre i el Reial Decret 898/1985, de 30 d'abril, i a proposta de la Comissió docent Jutjadora del concurs convocat per Resolució d'aquesta Universitat d'Alacant de 25 de novembre de 1999 (BOE de 16 de desembre), es nomena catedràtica de Universitat (A0046), en l'àrea de coneixement d'Òptica, departament de Interuniversitario de Òptica, Inmaculada Pascual Villalobos.
  
Alacant, 22 de juliol de 2000.- El rector, en funcions: Salvador Ordóñez Delgado.
Diari Oficial de la Generalitat Valenciana


Sumari del DOGV 3784, del 03-07-2000 (2000/5557)

Informació pública del projecte de Catàleg de Zones Humides de la Comunitat Valenciana.
---------------------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/5557


Organisme emissor
:   Conselleria de Medi Ambient

Tipus de document
:   Anunci

Informació pública del projecte de Catàleg de Zones Humides de la Comunitat Valenciana. [2000/X5557]
  
Per la Resolució de la Conselleria de Medi Ambient, de data 28 de juny de 2000, s'ha ordenat la informació pública del projecte del Catàleg de Zones Humides de la Comunitat Valenciana.
  
En compliment del que s'estableix en l'esmentada resolució, s'exposa al pública aquest projecte per un termini de 90 dies naturals a comptar de la publicació del present anunci en el Diari Oficial de la Generalitat Valenciana, perquè puguen presentar-se totes les al·legacions que s'estimen oportunes en el termini esmentat.
  
El document pot ser examinat al centres administratius següents:
  
Serveis Centrals de la Conselleria de Medi Ambient, carrer de Francesc Cubells número 7, 46930 València.
  
Serveis Territorials de la Conselleria de Medi Ambient, carrer de Churruca número 29, 03446 Alacant.
  
Serveis Territorials de la Conselleria de Medi Ambient de Castelló, edifici Prop, carrer dels Germans Bou número 47, 12975 Castelló de la Plana.
  
Serveis Territorials de la Conselleria de Medi Ambient de València, edifici Prop, carrer de Gregori Gea número 27, 46000 València.